Grey Kollege se nuwe hoof aangekondig | Maroela Media
Grey Kollege se nuwe hoof aangekondig
Braam van Wyk is as die nuwe hoof van Grey Kollege Sekondêr in Bloemfontein aangewys. (Foto: LinkedIn / Braam van Wyk)
Grey Kollege Sekondêr het vandeesweek aangekondig dat Braam van Wyk die leisels as nuwe skoolhoof oorneem.
Van Wyk is die 11de hoof sedert 1855 van dié spogskool in Bloemfontein. Hy is ook 'n oudleerder van die skool en was vir meer as 27 jaar as ouer aan die skool verbonde. Van Wyk het van tyd tot tyd ook hokkie by die skool afgerig – 'n sportsoort waarin hy nasionale erkenning geniet.
Sy nuwe rol volg nadat hy meer as 'n dekade die hoof van St Michael's School for Girls was.
Hy sal op die eerste dag van die nuwe skoolkwartaal formeel aan die onderwysers en Grey-leerders bekendgestel word.
Dié spogskool is die afgelope jare in die nuus weens 'n bittere twis tussen die beheerliggaam en die voormalige hoof, Deon Scheepers. Hy het verlede jaar sy bedanking aangekondig.
Cobus Visser, voorsitter van Grey se beheerliggaam, het in 'n plasing op die skool se Facebook-blad gesê dat hulle met "groot verwagting na Braam se bydrae en leiding uitsien om Grey Kollege tot steeds groter hoogtes aan te spoor".
Hy beskryf Van Wyk as 'n deurwinterde skoolhoof met meer as 21 jaar ervaring en 'n bewese geskiedenis en prestasie in dié rol.
"Die feit dat hy St Michael's vir die jaar aangevoer het tot 'n platinum akademiese skool, is maar een van sy uitmuntende prestasies.
"Spesiale vermelding moet ook gemaak word van mnr. Ludwig Koekemoer wat met onderskeiding as hoof waargeneem het. Ons sien uit die na die volgende era in Grey Kollege se geskiedenis."
Grey Kollege In die nuus
Onwaarskynlik dat mosies slaag, tog bly 'simboliek' belangrik
Vrou verwurg glo kind op strand
'Snakes in the City': Plaaslike slangvanger wys haar staal
Hoop hy beding 'n stewige skeidingspakket ……
Baie geluk Mnr van Wyk. Ek glo jy is die beste kandidaat. Ek hoop werklik dat die BL jou sal toelaat om jou werk te doen. Daar was soveel onwettighede onder die tafel ingevee by Grey voor Mnr Scheepers se aanstelling, dat hulle hom daar uitgewerk het omdat hy dinge reg en wettig wou doen. Van onwettige aanstellings deur die BL (ek kan vele voorbleelde noem bv. vrouens van Cheetah spelers en oud-Grey manne se aanstellings, wat glad nie gekwalifiseerd is nie en veel meer) tot Grey tradisies wat deesdae onwettig is, maar moes voortgaan. Ek hoop van harte dat… Lees meer »
Welkom Braam. Ek glo jy kan die blapse en verleenthede van Scheerpers regmaak as jy 'n reguit pad stap sonder verskuilde agendas. Grey se naam het jaarliks agteruit gegaan onder Scheepers se swak leiding en manier van dinge doen. Leerders se punte moes jaarliks aangepas word weens swak onderig. Akademies is Grey heel onder aan die lys van skole. Stop die maaitjie aanstellings en die omkoop van ouers om hulle kind te bevoordeel.